CELEX: C2004/228/06
Language: el
Date: 2004-09-11 00:00:00
Title: Απόφαση του Δικαστηρίου (δεύτερο τμήμα) της 15ης Ιουλίου 2004 στις συνεκδικασθείσες υποθέσεις C-37/02 και C-38/02 (αιτήσεις για την έκδοση προδικαστικής αποφάσεως του Tribunale amministrativo regionale per il Veneto): Di Lenardo Adriano Srl και Dilexport Srl κατά Ministero del Commercio con l'Estero (Μπανάνες — Κοινή οργάνωση αγορών — Κανονισμός (ΕΚ) αριθ. 896/2001 — Κοινό σύστημα εμπορίας με τις τρίτες χώρες — Πρωτογενείς εισαγωγές — Κύρος — Προστασία της δικαιολογημένης εμπιστοσύνης — Αναδρομικότητα — Αρμοδιότητα εκτελέσεως)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 15ης Ιουλίου 2004
   στις συνεκδικασθείσες υποθέσεις C-37/02 και C-38/02 (αιτήσεις για την έκδοση προδικαστικής αποφάσεως του Tribunale amministrativo regionale per il Veneto): Di Lenardo Adriano Srl και Dilexport Srl κατά Ministero del Commercio con l'Estero (1)
   
   (Μπανάνες - Κοινή οργάνωση αγορών - Κανονισμός (ΕΚ) αριθ. 896/2001 - Κοινό σύστημα εμπορίας με τις τρίτες χώρες - Πρωτογενείς εισαγωγές - Κύρος - Προστασία της δικαιολογημένης εμπιστοσύνης - Αναδρομικότητα - Αρμοδιότητα εκτελέσεως)
   (2004/C 228/06)
   Γλώσσα διαδικασίας: η ιταλική
   Στις συνεκδικασθείσες υποθέσεις C-37/02 και C-38/02, με αντικείμενο αιτήσεις του Tribunale amministrativo regionale per il Veneto (Ιταλία) προς το Δικαστήριο, κατ' εφαρμογήν του άρθρου 234 ΕΚ, με τις οποίες ζητήθηκε, στο πλαίσιο των διαφορών που εκκρεμούν ενώπιον του αιτούντος δικαστηρίου μεταξύ Di Lenardo Adriano Srl (C-37/02), Dilexport Srl (C-38/02) και Ministero del Commercio con l'Estero, η έκδοση προδικαστικής αποφάσεως ως προς το κύρος των άρθρων 1, 3, 4, 5, 6 και 31 του κανονισμού (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα (ΕΕ L 126, σ. 6), το Δικαστήριο (δεύτερο τμήμα) συγκείμενο από τους C. W. A. Timmermans, πρόεδρο τμήματος, J.-P. Puissochet και R. Schintgen (εισηγητή), τις F. Macken και N. Colneric, δικαστές, γενική εισαγγελέας: C. Stix-Hackl, γραμματέας: L. Hewlett, κύρια υπάλληλος διοικήσεως, εξέδωσε στις 15 Ιουλίου 2004 απόφαση με το ακόλουθο διατακτικό:
   Από την εξέταση των προδικαστικών ερωτημάτων δεν προέκυψε κανένα στοιχείο ικανό να επηρεάσει το κύρος των άρθρων 1, 3, 4, 5, 6, στοιχείο γ), και 31 του κανονισμού (ΕΚ) αριθ. 896/2001 της Επιτροπής, της 7ης Μαΐου 2001, περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα.
   
      (1)  ΕΕ C 97 της 20.4.2002.